Juuni lõpus 1933 devalveeris Jaan Tõnissoni valitsus Eesti krooni kursi Rootsi krooni tasemele. Rahvas tõlgitses seda sammu kui Tõnissonile kuuluva ajalehe Postimees võlakoorma kergendamist. Suurt pahameelt tekitas ka sõjalaevade Lennuk ja Vambola müük Peruule, milles nähti Eesti merejõudude nõrgendamist. Kui selgus veel, et keegi võis tehingult saada suurt vaheltkasu, oli rahva  viha suur.